Dende alavez s'ha establiu una linia de producción mas en Ankara (Turquía), an dende zaguerías d'os anyos 1980 y entre os anyos 1990, Turkish Aerospace Industries (TAI) ha produciu baixo licencia 232 F-16 Bloque 30/40/50 pa la Fuerza Aeria Turca, y son en marcha 30 unidatz d'o Bloque 50 Advanced pa l'anyo 2010. TAI tamién fabricó 46 aparatos d'o Bloque 40 pa Echipto a meyaus d'o decenio de 1990. A companyía aeroespacial coreana Korean Aerospace Industries (KAI) ubrió unatra linia de producción pa o programa KF-16 d'a Fuerza Aeria d'a Republica de Coreya, producindo 140 avions Bloque 52 dende meyaus d'os 90 a meyaus d'o primer decenio d'o 2000. Si India selecciona o nuevo F- 16IN pa obtener o suyo avión de combate polivalent meyo en o programa MRCA, sería establida una sexta linia de producción d'o F-16 en ixe país pa producir a lo menos 108 cazas.